Праектам было прадугледжана добраўпарадкаванне прылягаючай да валуна тэрыторыі. Асноўны груз работ на гэтым этапе ўзялі на сябе работнікі Ашмянскага лясніцтва. Не засталіся ўбаку ад гэтай справы вучні і педагогі мясцовай школы, а таксама валанцёрская група навучэнцаў аграрна-эканамічнага каледжа. Сумеснымі намаганнямі быў высечаны хмызняк, прарэджаны лес, выкашана пляцоўка, пасаджаны елачкі. Падыход да каменю падсыпаны шчэбнем. Для большай зручнасці пры спуску да валуна ўсталяваны драўляныя прыступкі з парэнчамі. Пастаўлены лаўкі, добраўпарадкавана аглядавая пляцоўка.